La Unitat de Protecció a la Violència Familiar de la Policia Local es forma en matèria de violència de gènere i valoració de riscos
2025-07-24

La Policia Local de Burjassot, dirigida des de la regidoria de Policia i Seguretat Ciutadana pel regidor Manuel Pérez Menero, està en contínua formació amb l’objectiu de prestar el millor servei a les ciutadanes i els ciutadans de Burjassot.

Aquest objectiu porta a la plantilla a participar en diferents cursos per a garantir la protecció de la ciutadania. Així, en els últims dies, components de la Unitat de Protecció a la Violència Familiar (Unitat Themis), han participat en un seminari sobre violència de gènere, realitzat a la Ciutat de Justícia.

Així mateix la mateixa unitat, ha format part també de la Jornada d’actualització en la Valoració Policial de Risc, impartida per la Secretaria d’Estat de Seguretat del Ministeri de l’Interior.